techiaith/cofnodycynulliad_en-cy huggingface dataset:
English: Thank you, Minister. Of course, the biggest threat this winter comes from dealing with a bad cold and flu season alongside a COVID outbreak. Minister, will you commit to expanding the availability of the flu vaccine and making it available earlier? Pandemic restrictions will make delivering the flu vaccine much harder than in previous years, so we need to begin roll-out preparation now. Minister, last year, many people did not receive their vaccinations until December, and there were widespread shortages. Can you guarantee that these shortages will not happen this year? Thank you.
Welsh: Diolch, Weinidog. Wrth gwrs, daw'r bygythiad mwyaf y gaeaf hwn o ymdrin â thymor annwyd a ffliw gwael ochr yn ochr â COVID. Weinidog, a wnewch chi ymrwymo i ehangu argaeledd y brechlyn ffliw a sicrhau ei fod ar gael yn gynharach? Bydd cyfyngiadau'r pandemig yn ei gwneud yn llawer anoddach i ddosbarthu'r brechlyn ffliw nag mewn blynyddoedd blaenorol, felly mae angen inni ddechrau paratoi i'w ddarparu yn awr. Weinidog, y llynedd, ni dderbyniodd llawer o bobl eu brechlyn tan fis Rhagfyr, a gwelwyd prinder sylweddol. A allwch warantu na fydd y prinder hwn yn digwydd eleni? Diolch.
English: Well, I can say we're already looking at this year's flu programme and, in particular, at procuring extra stocks of the flu vaccine. There is work going on across Wales on extending eligibility for the NHS flu programme. I want to have a much higher uptake of both staff who work with vulnerable people as well as those people who qualify for an NHS flu jab to actually take up that entitlement. There were particular issues with the form of the vaccine supply last year. We're in early conversations. That is work not just within Wales, but also it's a conversation that I've had amongst the four Cabinet health Ministers across the UK, because we do actually share resources in the way we procure the flu vaccine. So, we're looking at an earlier and more significant procurement to make sure we're able to help people protect themselves and their families, of course. We do know that vulnerability to flu is a potential issue if we do see a further increase in coronavirus itself. I'm not so much concerned that there might be a difficult flu season, but an average flu season with a further increase in coronavirus could have really significant consequences and real harm across Wales, so it's one of my more significant concerns now in planning for the autumn and the winter.
Welsh: Wel, gallaf ddweud ein bod eisoes yn edrych ar raglen ffliw eleni, ac yn benodol, ar gaffael stociau ychwanegol o'r brechlyn ffliw. Mae gwaith yn mynd rhagddo ledled Cymru ar ehangu cymhwysedd ar gyfer rhaglen ffliw'r GIG. Rwyf am weld niferoedd uwch o lawer o staff sy'n gweithio gyda phobl agored i niwed yn ogystal â'r bobl sy'n gymwys i gael brechlyn ffliw'r GIG yn manteisio ar yr hawl honno. Roedd problemau penodol gyda ffurf y cyflenwad o'r brechlyn y llynedd. Rydym yn cael trafodaethau cynnar. Mae'r gwaith hwnnw'n mynd rhagddo nid yn unig yng Nghymru, ond mae'n sgwrs rwyf wedi'i chael hefyd gyda Gweinidogion iechyd y pedwar Cabinet ledled y DU, gan ein bod yn rhannu adnoddau o ran y ffordd rydym yn caffael y brechlyn ffliw. Felly, rydym yn ystyried caffael yn gynharach ac ar raddfa fwy i sicrhau ein bod yn gallu helpu pobl i ddiogelu eu hunain a'u teuluoedd, wrth gwrs. Gwyddom y bydd y perygl o gael ffliw yn broblem bosibl os gwelwn gynnydd pellach yn y coronafeirws ei hun. Nid wyf yn poeni gymaint y gallai'r tymor ffliw fod yn anodd, ond gallai tymor ffliw cyffredin gyda chynnydd pellach yng nghyfraddau coronafeirws arwain at ganlyniadau difrifol iawn a niwed gwirioneddol ledled Cymru, felly mae'n un o fy mhryderon mwy arwyddocaol yn awr wrth gynllunio ar gyfer yr hydref a'r gaeaf.
English: Thank you. I have issued NHS Wales COVID-19 operating frameworks for quarter 1 of this financial year, and more recently quarter 2. These provide guidance on the actions to be taken across the health and social care system, and build towards returning to the delivery of a wider range of services.
Welsh: Diolch. Rwyf wedi cyhoeddi fframweithiau gweithredu COVID-19 GIG Cymru ar gyfer chwarter 1 y flwyddyn ariannol hon, ac yn fwy diweddar, chwarter 2. Mae'r rhain yn darparu arweiniad ar y camau i'w cymryd ar draws y system iechyd a gofal cymdeithasol, ac yn adeiladu tuag at ddychwelyd i ddarparu ystod ehangach o wasanaethau.
English: Thank you for that answer, Minister, and thank you for the answers to earlier questions on a similar theme, because it's important that we address the issues of looking after our people who have not got COVID-19, but who still have some very serious health concerns and issues. Last week in the health and social care committee, we actually heard that as well as the waiting lists, which are clearly expanding as we wait because of the delays in treatments, there is likely to be another bubble of waiting lists of those individuals who have not come forward yet, but who will come forward with treatments required for conditions they currently have. What's the Welsh Government going to do to help health boards through this challenge? Because, in the past, you've done waiting list initiatives. Are you going to do something similar or other actions to help health boards and maybe actually introduce additional facilities to get through the waiting lists that will definitely be created as a consequence of this?
Welsh: Diolch am eich ateb, Weinidog, a diolch am eich atebion i gwestiynau cynharach ar thema debyg, gan ei bod yn bwysig ein bod yn mynd i'r afael â materion ynghylch gofalu am bobl nad oes ganddynt COVID-19, ond sydd â phroblemau iechyd difrifol iawn serch hynny. Yn y pwyllgor iechyd a gofal cymdeithasol yr wythnos diwethaf, clywsom am y rhestrau aros sy'n amlwg yn ehangu wrth inni aros oherwydd yr oedi gyda thriniaethau, a chlywsom hefyd ei bod hi'n debygol y bydd swigen arall o restrau aros a fydd yn cynnwys yr unigolion nad ydynt wedi cael eu gweld eto, ond a fydd yn yn cael eu gweld am driniaethau angenrheidiol ar gyfer cyflyrau sydd ganddynt ar hyn o bryd. Beth y mae Llywodraeth Cymru yn mynd i'w wneud i helpu'r byrddau iechyd i ymdopi â'r her hon? Oherwydd yn y gorffennol, rydych wedi creu cynlluniau ar gyfer rhestrau aros. A ydych yn mynd i wneud rhywbeth tebyg neu gymryd camau eraill i helpu'r byrddau iechyd a chyflwyno cyfleusterau ychwanegol, o bosibl, i fynd i'r afael â'r rhestrau aros a fydd yn sicr yn cael eu creu o ganlyniad i hyn?
English: There are a number of different steps we're taking. You'll have heard the First Minister describe this earlier. It's not a simple or straightforward matter, because the normal waiting list initiatives, the way we'd have worked, we'd have been able to get through more in, if you like, standard NHS time, as well as running additional sessions. That's less likely to be possible in the same way. It's why we've maintained contact with the independent sector and how they may be able to help in terms of dealing with both urgent and other matters too. But it's also why we're looking at the current operating framework and the need to continually reform the way we deliver services. As we're looking to have green zones, we may end up having a greater amount of elective care and throughput in some parts of the service because of the way we will have to behave to make sure that we have COVID-secure and, if you like, COVID-positive or COVID-suspected zones as well. So you can expect to see that in health board plans, but also in the statements that I expect to bring back to the Senedd as we go into the autumn, to set out some more detail of that. And of course, health board plans will go through the normal health board governance and be published as part of the health board papers.
Welsh: Rydym yn cymryd nifer o wahanol gamau. Byddwch wedi clywed y Prif Weinidog yn disgrifio hyn yn gynharach. Nid yw'n fater syml na hawdd, oherwydd o ran y cynlluniau arferol ar gyfer rhestrau aros, y ffordd y byddem wedi gweithio, byddem wedi gallu mynd drwy fwy mewn cyfnod cyffredin, os mynnwch, yn y GIG, yn ogystal â chynnal sesiynau ychwanegol. Mae hynny'n llai tebygol o fod yn bosibl yn yr un ffordd. Dyma pam ein bod wedi cadw mewn cysylltiad â'r sector annibynnol a sut y gallant helpu o ran ymdrin â materion brys a materion eraill hefyd. Ond dyna hefyd pam ein bod yn edrych ar y fframwaith gweithredu cyfredol a'r angen i ddiwygio'r ffordd rydym yn darparu gwasanaethau yn barhaus. Gan ein bod ystyried cael parthau gwyrdd, efallai y bydd gennym fwy o ofal dewisol a llif cleifion mewn rhai rhannau o'r gwasanaeth oherwydd y ffordd y bydd yn rhaid i ni ymddwyn i sicrhau bod gennym barthau diogel rhag COVID, ac os hoffwch, parthau sy'n cynnwys achosion posibl o COVID neu achosion COVID positif hefyd. Felly, gallwch ddisgwyl gweld hynny yng nghynlluniau'r byrddau iechyd, ond hefyd yn y datganiadau rwy'n disgwyl parhau i'w gwneud yn y Senedd wrth inni fynd i mewn i'r hydref, i nodi mwy o fanylion ynglŷn â hynny. Ac wrth gwrs, bydd cynlluniau'r byrddau iechyd yn mynd drwy gamau llywodraethu arferol y byrddau iechyd ac yn cael eu cyhoeddi fel rhan o bapurau'r byrddau iechyd.
English: Minister, there was already unequal access to non-life-threatening treatments in the NHS across Wales. We know that the situation, for example, even before COVID in north Wales was that people were having to wait up to two years for their orthopaedic procedures. So can you tell us, in these actions that you're expecting health boards to take, will there be specific additional support for health boards like the Betsi Cadwaladr University Health Board to help it to get to grips with what is likely to be a much more significant problem in north Wales than perhaps in other parts of the country?
Welsh: Weinidog, roedd mynediad at driniaethau lle nad yw bywyd yn y fantol eisoes yn anghyfartal yn y GIG ledled Cymru. Gwyddom mai'r sefyllfa, er enghraifft, hyd yn oed cyn COVID yng ngogledd Cymru oedd bod pobl yn gorfod aros hyd at ddwy flynedd am eu llawdriniaethau orthopedig. Felly, a allwch ddweud wrthym, yn y camau hyn rydych yn disgwyl i fyrddau iechyd eu cymryd, a fydd cefnogaeth ychwanegol benodol i fyrddau iechyd fel Bwrdd Iechyd Prifysgol Betsi Cadwaladr i'w helpu i fynd i'r afael â'r hyn sy'n debygol o fod yn broblem fwy sylweddol o lawer yng ngogledd Cymru na rhannau eraill o'r wlad o bosibl?
English: Well, I wouldn't want to speculate on the relative challenge between different parts of the country. What I do know is that every health board is actively looking at what it will need to do to make sure it's on top of not just the numbers on the waiting list, but the clinical prioritisation of those different people who are waiting for different procedures, and how we need to safely restart more activity within the service. That's why the decision that I made and confirmed yesterday, to take steps on the debt levels of some NHS organisations, has been a significant positive factor. To be fair, it's a matter that the official spokesperson from the Welsh Conservatives had asked me to consider over a number of weeks, to make sure that in COVID planning, health boards weren't then put into a position where they'd have to reconsider making financial savings ahead of actually doing the right thing through these extraordinary circumstances. I always said that no health board would be compromised or punished for doing the right thing, and that underpins the choice that I made yesterday to help health boards to plan constructively and positively for the future and the people that they serve.
Welsh: Wel, ni fyddwn yn dymuno dyfalu ynghylch yr her gymharol rhwng gwahanol rannau o'r wlad. Gwn fod pob bwrdd iechyd yn edrych yn weithredol ar yr hyn y bydd angen iddo ei wneud i sicrhau ei fod yn ymdopi nid yn unig â'r niferoedd ar y rhestr aros, ond ei fod hefyd yn blaenoriaethu'n glinigol y gwahanol bobl sy'n aros am wahanol driniaethau, a sut y mae angen inni ailgychwyn mwy o weithgarwch yn y gwasanaeth yn ddiogel. Dyna pam fod y penderfyniad a wneuthum, ac a gadarnhawyd gennyf ddoe, i gymryd camau ar lefelau dyled rhai o sefydliadau'r GIG, wedi bod yn ffactor cadarnhaol arwyddocaol. A bod yn deg, mae'n fater roedd llefarydd swyddogol y Ceidwadwyr Cymreig wedi gofyn i mi ei ystyried dros nifer o wythnosau, i sicrhau, mewn cynlluniau COVID, nad oedd byrddau iechyd wedyn yn cael eu rhoi mewn sefyllfa lle byddai'n rhaid iddynt ailystyried gwneud arbedion ariannol cyn gwneud y peth iawn drwy'r amgylchiadau eithriadol hyn. Rwyf bob amser wedi dweud na fyddai unrhyw fwrdd iechyd yn cael ei beryglu na'i gosbi am wneud y peth iawn, ac mae hynny'n sail i'r dewis a wneuthum ddoe i helpu byrddau iechyd i gynllunio'n adeiladol ac yn gadarnhaol ar gyfer y dyfodol a'r bobl y maent yn eu gwasanaethu.
English: The NHS Wales track and trace service has had a positive start, with well over 84 per cent of contacts being successfully made. The TTP service has been a crucial aspect of successfully, to date, managing the two outbreaks in north Wales, and I want to pay tribute to both partners and our front-line staff for the work that they are doing to help keep Wales safe.
Welsh: Mae gwasanaeth tracio ac olrhain GIG Cymru wedi cael dechrau cadarnhaol, gydag ymhell dros 84 y cant o'r cysylltiadau'n cael eu gwneud yn llwyddiannus. Mae'r gwasanaeth profi, tracio ac olrhain wedi bod yn agwedd hanfodol ar y gwaith llwyddiannus, hyd yn hyn, o reoli'r ddau glwstwr yng ngogledd Cymru, a hoffwn dalu teyrnged i'n partneriaid a'n staff ar y rheng flaen am y gwaith y maent yn ei wneud i helpu i gadw Cymru'n ddiogel.
English: Thank you for your response. Of course, the success of any such initiative is very much dependent on the initial testing, and we've seen as we have this week with some cases relating to pubs in England that immediate tracking based on quick testing is the most effective way to identify those who should be self-isolating. At the same time, we're still hearing of cases where people with symptoms are actually waiting more than five days for test results. So, why are we still seeing this lag, Minister, in getting test results back? What implications would you say that has for preventing the further spread of the disease?
Welsh: Diolch am eich ymateb. Wrth gwrs, mae llwyddiant unrhyw fenter o'r fath yn dibynnu i raddau helaeth ar y profion cychwynnol, ac fel rydym wedi'i weld yr wythnos hon gyda rhai achosion a oedd yn gysylltiedig â thafarndai yn Lloegr, olrhain ar unwaith yn seiliedig ar brofion cyflym yw'r ffordd fwyaf effeithiol o nodi'r rhai a ddylai fod yn hunanynysu. Ar yr un pryd, rydym yn dal i glywed am achosion lle mae pobl â symptomau yn aros mwy na phum diwrnod am ganlyniadau profion. Felly, pam ein bod yn dal i weld yr oedi hwn cyn cael canlyniadau profion yn ôl, Weinidog? Yn eich tyb chi, beth yw gobygiadau hynny o ran atal y clefyd rhag lledaenu ymhellach?
English: It's a matter of concern. It's been raised in previous questions, not just here, but outside as well, about the need to see a further improvement in the speed of test returns, because it does then mean we should have an even more effective contact tracing service and system, and the individual instances - it doesn't matter whether they're a relatively small minority in percentage terms - they all represent a risk factor for the individual and for their contacts. That's why there's a range of improvement action already under way. Rather than explaining away why it doesn't matter, it does matter, and that's why we need to see more efficiency in the lab process as well as couriering and making sure that more and more people get their results promptly. Because, actually, our contact tracing service are doing a very good job of following up those contacts when they're provided by people who've had a positive case, and we need to have people to continue to positively buy in to the contact tracing service so they don't feel they're being told to self-isolate unnecessarily, as that may affect people's willingness to continue to self-isolate in the future, and that's important for all of us, whether we know those people or not, to help keep Wales safe.
Welsh: Mae'n destun pryder. Fe'i codwyd mewn cwestiynau blaenorol, nid yn unig yma, ond y tu allan hefyd, ynghylch yr angen i weld rhagor o welliant o ran cyflymder canlyniadau profion, gan fod hynny wedyn yn golygu y dylem gael system a gwasanaeth olrhain cysylltiadau mwy effeithiol hyd yn oed, ac mae'r achosion unigol - ni waeth a ydynt yn lleiafrif cymharol fach o ran canran - mae pob un ohonynt yn ffactor risg i'r unigolyn ac i'w cysylltiadau. Dyna pam fod ystod o gamau gwella eisoes ar y gweill. Yn hytrach nag egluro pam nad yw'n bwysig, mae'n bwysig, a dyna pam fod angen inni weld mwy o effeithlonrwydd ym mhroses y labordy yn ogystal â'r cludwyr, a sicrhau bod mwy a mwy o bobl yn cael eu canlyniadau'n brydlon. Oherwydd, mewn gwirionedd, mae ein gwasanaeth olrhain cysylltiadau'n gwneud gwaith da iawn o ran olrhain y cysylltiadau hynny pan gânt bobl sydd wedi cael achos positif, ac mae angen inni sicrhau bod pobl yn parhau i gefnogi'r gwasanaeth olrhain cysylltiadau, fel nad ydynt yn teimlo bod rhywun yn dweud wrthynt am hunanynysu heb fod angen, gan y gallai hynny effeithio ar barodrwydd pobl i barhau i hunanynysu yn y dyfodol, ac mae hynny'n bwysig i bob un ohonom, p'un a ydym yn adnabod y bobl hynny ai peidio, er mwyn helpu i gadw Cymru'n ddiogel.
English: I thank Joyce Watson for that question. We have published interim guidance on the scheme to confirm the eligibility criteria. Work is now focused on finalising a robust implementation and delivery plan to ensure that payments are made as quickly as possible.
Welsh: Diolch i Joyce Watson am ei chwestiwn. Rydym wedi cyhoeddi canllawiau dros dro ar y cynllun i gadarnhau'r meini prawf cymhwysedd. Mae'r gwaith bellach yn canolbwyntio ar gwblhau cynllun gweithredu a chyflawni cadarn i sicrhau bod y taliadau'n cael eu gwneud cyn gynted â phosibl.
English: I thank you. I do find it astounding that the Tories are trying to turn a real, genuine, positive way of rewarding those who work in the care sector into a negative, in the same way that the Prime Minister has blamed care workers for spreading coronavirus. Do you agree with me that it's time that the Tories showed some positivity towards care workers who have given so much to their communities, and might they not be wise to adopt the words of Winston Churchill in 1940, when he said, 'Neverwas so much owed by so many to so few'?
Welsh: Diolch. Mae'n syfrdanol fod y Torïaid yn ceisio troi ffordd wirioneddol ddilys a chadarnhaol o wobrwyo'r rheini sy'n gweithio yn y sector gofal yn rhywbeth negyddol, yn yr un modd ag y mae Prif Weinidog y DU wedi beio gweithwyr gofal am ledaenu'r coronafeirws. A ydych yn cytuno â mi ei bod yn bryd i'r Torïaid ddangos agwedd fwy cadarnhaol tuag at weithwyr gofal sydd wedi rhoi cymaint i'w cymunedau, ac oni fyddent yn ddoeth i fabwysiadu geiriau Winston Churchill ym 1940, pan ddywedodd, Ni fu erioed dyled mor fawr gan gynifer i gyn lleied.
English: I'd like to thank Joyce Watson very much for that supplementary question, because it does give me the opportunity to thank all the care workers in Wales for their tireless work during this very difficult period and to regret the fact that they may have been upset by the words of the Prime Minister yesterday. I'm sure that Joyce Watson would agree with me that one of the ways the Prime Minister could show his appreciation for care workers is to allow them to have the £500 in full. As the First Minister said in his questions, we are still exploring with HMRC to see if we can come to an agreement, but if the Prime Minister does regret what he said yesterday, he will make sure that they get that money in full.
Welsh: Hoffwn ddiolch yn fawr iawn i Joyce Watson am ei chwestiwn atodol, gan ei fod yn rhoi cyfle i mi ddiolch i'r holl weithwyr gofal yng Nghymru am eu gwaith diflino yn y cyfnod anodd hwn, ac i ddweud ei bod yn drueni y gallai geiriau Prif Weinidog y DU ddoe fod wedi peri loes iddynt. Rwy'n siŵr y byddai Joyce Watson yn cytuno â mi mai un o'r ffyrdd y gallai Prif Weinidog y DU ddangos ei fod yn gwerthfawrogi gweithwyr gofal yw caniatáu iddynt gael y £500 yn llawn. Fel y dywedodd y Prif Weinidog yn ei gwestiynau, rydym yn dal i edrych gyda CThEM i weld a allwn ddod i gytundeb, ond os yw Prif Weinidog y DU yn difaru'r hyn a ddywedodd ddoe, bydd yn sicrhau eu bod yn cael yr arian hwnnw'n llawn.
English: The recent focus of the Hywel Dda University Health Board, like the others across Wales, has been on their response to COVID-19. The health board is now planning for the continued provision of essential and key services alongside caring for patients affected by COVID-19.
Welsh: Mae ffocws diweddar Bwrdd Iechyd Prifysgol Hywel Dda, fel y byrddau eraill ledled Cymru, wedi bod ar eu hymateb i COVID-19. Mae'r bwrdd iechyd bellach yn cynllunio ar gyfer parhau i ddarparu gwasanaethau hanfodol ac allweddol ochr yn ochr â gofalu am gleifion y mae COVID-19 wedi effeithio arnynt.
English: Minister, a strong accident and emergency service is integral to the effective delivery of health services in hospitals across the Hywel Dda University Health Board area. Now, as you'll be aware, there is a strong campaign to retain A&E services at Withybush General Hospital. Given the recent news that Cwm Taf health board has decided to retain A&E services at the Royal Glamorgan Hospital, the people of Pembrokeshire are now looking at that decision and, quite rightly, asking for the same safeguards. Therefore, can you tell us what the Welsh Government's position is on the delivery of A&E services in Pembrokeshire and, in light of the change in policy in relation to other A&E services across Wales, will you ensure that an A&E service remains at Withybush hospital, just as it now remains at the Royal Glamorgan Hospital?
Welsh: Weinidog, mae gwasanaeth damweiniau ac achosion brys cryf yn rhan annatod o'r gwaith o ddarparu gwasanaethau iechyd effeithiol mewn ysbytai ar draws ardal Bwrdd Iechyd Prifysgol Hywel Dda. Nawr, fel y gwyddoch, mae ymgyrch gref i gadw gwasanaethau damweiniau ac achosion brys yn Ysbyty Cyffredinol Llwynhelyg. O ystyried y newyddion diweddar fod bwrdd iechyd Cwm Taf wedi penderfynu cadw gwasanaethau damweiniau ac achosion brys yn Ysbyty Brenhinol Morgannwg, mae pobl sir Benfro bellach yn edrych ar y penderfyniad hwnnw, ac yn gwbl briodol, yn gofyn am yr un mesurau diogelu. Felly, a allwch ddweud wrthym beth yw safbwynt Llywodraeth Cymru ar ddarparu gwasanaethau damweiniau ac achosion brys yn sir Benfro, ac yng ngoleuni'r newid mewn polisi mewn perthynas â gwasanaethau damweiniau ac achosion brys eraill ledled Cymru, a wnewch chi sicrhau bod gwasanaeth damweiniau ac achosion brys yn parhau i fod ar gael yn ysbyty Llwynhelyg, yn union fel y maent yn parhau i fod ar gael yn Ysbyty Brenhinol Morgannwg?